
 30.12.2019
 BG
 Официален вестник на Европейския съюз
 L 336/125
 РЕГЛАМЕНТ ЗА ИЗПЪЛНЕНИЕ (ЕС) 2019/2241 НА КОМИСИЯТА
 от 16 декември 2019 година
 за описване на променливите и на дължината, изискванията за качество и нивото на подробност на динамичните редове за предаването на месечните данни за безработицата съгласно Регламент (ЕС) 2019/1700 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Регламент (ЕС) 2019/1700 на Европейския парламент и на Съвета от 10 октомври 2019 г. за създаване на обща рамка за европейската статистика за лицата и домакинствата, основана на индивидуални данни, събрани чрез извадки, за изменение на регламенти (ЕО) No 808/2004, (ЕО) No 452/2008 и (ЕО) No 1338/2008 на Европейския парламент и на Съвета, и за отмяна на Регламент (ЕО) No 1177/2003 на Европейския парламент и на Съвета и на Регламент (ЕО) No 577/98 на Съвета (1), и по-специално член 7, параграф 3 от него,
 като има предвид, че:
 (1)
 Предоставянето на месечни данни за безработицата от държавите членки играе съществена роля за информирането на Комисията (Евростат) и по този начин за подпомагането на ключовите приоритети на Съюза за растеж и създаване на работни места, като се гарантира използването на актуални и съпоставими данни за целите на формулирането и наблюдението на насочените към тези приоритети политики на Съюза.
 (2)
 Месечните данни за безработицата се използват за съставяне на месечния коефициент на безработица, който е един от основните европейски икономически показатели (2).
 (3)
 Месечната статистика за безработицата следва да се основава на международно приети понятия в съответствие с определеното от Международната организация на труда (МОТ).
 (4)
 В случай че държавите членки не съставят месечната статистика за безработицата в съответствие с определението на МОТ, те следва да съставят месечни оценки за безработицата или да предадат месечни сурови данни за безработицата на Комисията (Евростат), която ще състави такива месечни оценки от тяхно име.
 (5)
 Месечните данни за безработицата следва да измерват безработицата през референтния месец след корекции за евентуални сезонни въздействия без прекомерно изглаждане. Те следва да са в съответствие с тримесечните данни в областта на работната сила, събирани съгласно Регламент (ЕС) 2019/1700.
 (6)
 Държавите членки следва да предават месечните данни за безработицата в съответствие с точен график, за да може Комисията (Евростат) да изпълни изискванията на ползвателите за актуалност.
 (7)
 Качеството на месечните данни за безработицата следва да се наблюдава чрез набор от общоприети и единно прилагани показатели.
 (8)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се установяват променливите, дължината, нивото на подробност и изискванията за качество на динамичните редове от месечни данни за безработицата, които се предават на Комисията (Евростат) съгласно Регламент (ЕС) 2019/1700.
 Член 2
 Определения
 За целите на настоящия регламент се прилагат следните определения:
 1)
 „месечна статистика за безработицата“ означава отчетените данни за броя на наетите и безработните лица и полученият „месечен коефициент на безработица“ в съответствие с определението на МОТ (3), прилагано в областта на трудовата сила съгласно Регламент (ЕС) 2019/1700;
 2)
 „месечен коефициент на